|  |  |  |
| --- | --- | --- |
| Галоўнае ўпраўленне па адукацыіМінскага абласнога выканаўчага камітэта**ДЗЯРЖАЎНАЯ ЎСТАНОВА АДУКАЦЫІ****«МІНСКІ АБЛАСНЫ ІНСТЫТУТ РАЗВІЦЦЯ АДУКАЦЫІ»**вул. П.Глебкі, 88, 220104, г. Мінсктэл. 357 45 72, факс 367 97 10E-mail:mail@moiro.by |  | Главное управление по образованиюМинского областного исполнительного комитета**ГОСУДАРСТВЕННОЕУЧРЕЖДЕНИЕ ОБРАЗОВАНИЯ****«МИНСКИЙ ОБЛАСТНОЙ ИНСТИТУТ РАЗВИТИЯ ОБРАЗОВАНИЯ»**ул. П.Глебки, 88, 220104, г. Минсктел. 357 45 72, факс 367 97 10E-mail:mail@moiro.by |

 07.06.2024№ 1-25/1081

На № 1-18/571 от 23.05.2024

 Начальнікам упраўленняў
па адукацыі райвыканкамаў

Начальнікам упраўленняў (аддзела)
па адукацыі, спорту і турызму райгарвыканкамаў

Дырэктарам устаноў адукацыі
абласнога падпарадкавання

Аб удзеле ў конкурсе

навукова-даследчых работ

Дзяржаўная ўстанова адукацыі «Мінскі абласны інстытут развіцця адукацыі» інфармуе, што рэдакцыя часопіса «Роднае слова» і Інстытут мовазнаўства імя Якуба Коласа Цэнтра даследаванняў беларускай культуры, мовы і літаратуры НАН Беларусі праводзяць конкурс навукова-даследчых работ «Вы паслухайце родную мову: жаўруковаю песняй звініць…».

Да ўдзелу ў конкурсе запрашаюцца навучэнцы Х–ХІ класаў устаноў агульнай сярэдняй адукацыі, навучэнцы ўстаноў прафесійна-тэхнічнай, сярэдняй спецыяльнай адукацыі.

Прыём работ завяршаецца 10 верасня 2024 года.

Урачыстае ўзнагароджанне лаўрэатаў адбудзецца падчас Другога міжнароднага навуковага кангрэса «Беларуская мова – галоўная гісторыка-культурная каштоўнасць нацыі і дзяржавы» (да 95-годдзя Інстытута мовазнаўства імя Якуба Коласа).

Просім давесці інфармацыю да ведама зацікаўленых.

Дадатак: на 5 л. у 1 экз.

Першы прарэктар ***(подпіс)*** А.В.Семеж

Чумак 301 97 08

**Дадатак**

**ПАЛАЖЭННЕ**

**аб конкурсе навукова-даследчых работ “Вы паслухайце родную мову: жаўруковаю песняй звініць…” (да 95-годдзя Інстытута мовазнаўства імя Якуба Коласа НАН Беларусі)**

**1. Агульныя палажэнні**

Конкурс навукова-даследчых работ у галіне мовазнаўства сярод навучэнцаў устаноў агульнай сярэдняй адукацыі Рэспублікі Беларусь, навучэнцаў устаноў прафесійна-тэхнічнай, сярэдняй спецыяльнай адукацыі, студэнтаў ВНУ (далей – Конкурс), прымеркаваны да 95-годдзя Інстытута мовазнаўства імя Якуба Коласа Цэнтра даследаванняў беларускай культуры, мовы і літаратуры НАН Беларусі (далей – Інстытут мовазнаўства імя Якуба Коласа), – сумесная ініцыятыва Інстытута мовазнаўства імя Якуба Коласа і рэдакцыі часопіса “Роднае слова”, скіраваная на захаванне духоўнай спадчыны народа, павышэнне моўнай кампетэнцыі носьбітаў беларускай мовы, грамадзянска-патрыятычнае выхаванне і развіццё навукова-даследчых здольнасцей навучэнцаў і студэнтаў.

**1.1.** Мэты конкурсу:

− выяўленне і заахвочванне таленавітай моладзі; прадстаўленне дадатковых магчымасцей для яе самарэалізацыі; фарміраванне матывацыі да ўдзелу ў навукова-даследчай дзейнасці;

− павышэнне цікавасці да вывучэння гісторыі, дзейнасці навуковых школ, сучасных тэндэнцый і працэсаў у беларускай лінгвістыцы;

− садзейнічанне павышэнню інтэлектуальнага ўзроўню навучэнцаў і студэнтаў: уменню фармуляваць праблему, карыстацца рознымі інфармацыйнымі крыніцамі, лагічна і сістэмна структураваць матэрыял;

− захаванне і трансляцыя культурна-гістарычнай спадчыны будучым пакаленням;

− дэманстрацыя і прапаганда найлепшых інтэлектуальных дасягненняў навучэнцаў і іх педагогаў; досведу працы ўстаноў адукацыі па арганізацыі навукова-даследчай дзейнасці.

**1.2.** Арганізатарамі Конкурсу з’яўляюцца рэдакцыя часопіса “Роднае слова” і Інстытут мовазнаўства імя Якуба Коласа (далей – Арганізатары).

**1.3.** Удзельнікамі Конкурсу і аўтарамі навукова-даследчых работ могуць быць навучэнцы Х–ХІ класаў устаноў агульнай сярэдняй адукацыі Рэспублікі Беларусь; навучэнцы ўстаноў прафесійна-тэхнічнай, сярэдняй спецыяльнай адукацыі; студэнты ВНУ, якія падрыхтавалі пісьмовую навукова-даследчую работу ў межах прапанаваных тэматычных кірункаў (п. 2.3) і ў адпаведнасці з патрабаваннямі да афармлення. Колькасць удзельнікаў не абмежавана. Матэрыялы на конкурс дасылаюць самі ўдзельнікі або педагогі-кіраўнікі.

**1.4.** Матэрыялы, дасланыя на Конкурс, якія, на думку Арганізатараў, уяўляюць навуковую каштоўнасць, могуць быць апублікаваны Арганізатарамі ў часопісе “Роднае слова” або ў зборніку матэрыялаў па выніках Другога міжнароднага навуковага кангрэса “Беларуская мова – галоўная гісторыка-культурная каштоўнасць нацыі і дзяржавы” (да 95-годдзя Інстытута мовазнаўства імя Якуба Коласа). Аўтарскія правы захоўваюцца за аўтарам.

**1.5.** Для правядзення Конкурсу ствараецца конкурсная камісія, якую фарміруюць Арганізатары Конкурсу.

Конкурсная камісія: публікуе Палажэнне аб Конкурсе з умовамі ўдзелу, патрабаваннямі да прадстаўленых работ, тэрмінамі і іншай неабходнай інфармацыяй; арганізуе прыём конкурсных работ, іх экспертызу і ацэнку; вызначае і аб’яўляе лаўрэатаў конкурсу.

**2. Парадак правядзення конкурсу**

**2.1.** Конкурс праводзіцца з 1 сакавіка да 31 кастрычніка 2024 года ў два этапы:

Прыём работ пачынаецца з дня апублікавання Палажэння аб Конкурсе і завяршаецца 10 верасня 2024 года.

Экспертыза і ацэнка конкурсных работ, вызначэнне лаўрэатаў – з 11 верасня да 31 кастрычніка 2024 года.

Аб’яўленне лаўрэатаў Конкурсу – не пазней за 1 лістапада 2024 года.

Урачыстае ўзнагароджанне лаўрэатаў – падчас Другога міжнароднага навуковага кангрэса “Беларуская мова – галоўная гісторыка-культурная каштоўнасць нацыі і дзяржавы” (да 95-годдзя Інстытута мовазнаўства імя Якуба Коласа).

**2.2.** Кожны ўдзельнік ці група ўдзельнікаў (не больш за 2) можа прадставіць на Конкурс не больш як адну навукова-даследчую работу. Аб’ём конкурсных работ не большы за 30 старонак. Магчымы мультымедыйныя дадаткі, якія прадстаўляюцца ў электронным выглядзе.

**2.3.** Прымаюцца работы, падрыхтаваныя ў межах наступных тэматычных кірункаў:

– Беларуская мова ў XXI стагоддзі;

– Беларуская мова сярод моў свету / Роднае слова ў дыялогу моў і культур;

– Мова беларускіх старадрукаў і рукапісаў;

– Сучасныя лексічныя працэсы ў беларускай мове;

– Нацыянальная адметнасць беларускай лексікі;

– Узаемадзеянне моўных сістэм ва ўмовах білінгвізму;

– Уласнае імя ў лінгвакультуралагічным аспекце;

– Дыялектная моўная адзінка і кантэкст.

**2.4.** Структура конкурснай работы.

*Тытульны ліст* павінен змяшчаць:

– назву ўпраўлення адукацыі аблвыканкама (камітэта па адукацыі), аддзела адукацыі, спорту і турызму і навучальнай установы;

– тэму навукова-даследчай работы (гл. Дадаткі 1 і 2 на сайце www.rod-slova.by);

– прозвішча, імя, імя па бацьку аўтара(ў) (поўнасцю);

– месца вучобы, клас, паштовы адрас і тэлефон установы адукацыі;

– прозвішча, імя, імя па бацьку кіраўніка(оў) (поўнасцю), пасаду, кваліфікацыйную катэгорыю, нумары тэлефонаў (хатні, мабільны);

– хатні адрас, электронны адрас, нумары тэлефонаў (хатні, мабільны) удзельніка(аў).

*Анатацыя –*павінна раскрываць сутнасць навукова-даследчай работы, яе мэту, задачу, атрыманыя вынікі; аб’ём – не больш за старонку.

*Тэкст навукова-даследчай работы –* афармляецца ў выглядзе навуковага артыкула, які павінен быць выразна структураваны, змяшчаць ясную пастаноўку праблемы, прапанову шляхоў да яе вырашэння і канкрэтныя вынікі праведзенага даследавання.

*Спіс літаратуры* – падаецца ў адпаведнасці з прынятымі патрабаваннямі.

**2.5.** Дасланыя конкурсныя работы павінны быць прадстаўлены як у папяровым, так і ў электронным выглядзе. Работы, дасланыя на Конкурс, аўтарам не вяртаюцца.

**2.5.1.** Электронны варыянт работ і фотаздымкаў можа быць прадстаўлены на электронным носьбіце (CD або USB Flash) або дасланы на электронны адрас: rs-konkurs@yandex.by.

**2.6.** Патрабаванні да афармлення конкурсных работ.

Аб’ём конкурснай работы – не больш за 30 старонак друкаванага тэксту (з улікам тытульнага ліста, анатацыі, спіса літаратуры), набранага ў тэкставым рэдактары MS Word. Шрыфт Times New Roman, кегль 14, інтэрвал – 1,0 (без знакаў пераносу), абзац – 1,25 *см*. Параметры старонкі: справа – 10 *мм*, злева – 30 *мм*, зверху і знізу – па 20 *мм*. Фармат файла *.doc* ці *.docx*. Нумары старонак прастаўляюцца зверху па цэнтры.

Спасылкі ў тэксце падаюцца ў квадратных дужках. Першая лічба – нумар крыніцы ў спісе літаратуры, другая – нумар старонкі. Нумар крыніцы і нумар старонкі раздзяляюцца коскай, напр.: [3, 145], нумары крыніц – кропкай з коскай, напр.: [4; 9; 12], [4, 56; 7, 167–168]. Бібліяграфічныя крыніцы падаюцца пасля слова “Літаратура” ў алфавітным парадку.

Тытульны ліст, анатацыя, тэкст работы і спіс літаратуры павінны быць захаваны адным файлам, назва якога складаецца з прозвішча канкурсанта і слова “tekst” (mova). Напрыклад: *sudniktekst*.

**2.7.** Усе дадаткі дасылаюцца ў адным лісце асобнымі файламі з імем, якое складаецца з прозвішча канкурсанта і слоў “dadatak1”, “dadatak2” і г. д. Мультымедыйныя дадаткі (калі ёсць) павінны быць выкананы ў праграме MS PowerPoint; сканаваныя архіўныя матэрыялы (калі ёсць), малюнкі і фотаздымкі захаваны ў фармаце JPEG.

**2.8.** Дасланая конкурсная работа павінна суправаджацца заяўкай (гл. Дадатак 3 на сайце www.rod-slova.by).

Заяўка павінна змяшчаць наступны тэкст: “З Палажэннем аб конкурсе навукова-даследчых работ азнаёмлены(а), згодзен (згодна) з выкладзенымі ў ім умовамі і апрацоўкай персанальных звестак”. Заяўка завяраецца подпісам аўтара(ў) і кіраўніка(оў).

Заяўка павінна быць захавана асобным файлам, назва якога складаецца з прозвішча канкурсанта і слова “zajauka”. Напрыклад: *sudnikzajauka*.

Конкурсныя работы (папяровы варыянт) з пазнакай “На конкурс” дасылаюцца на адрас вул. Сурганава, 1, корп. 2, Інстытут мовазнаўства імя Якуба Коласа НАН Беларусі, 220072, г. Мінск, Рэспубліка Беларусь.

Выдаткі, звязаныя з прадстаўленнем матэрыялаў на Конкурс, аплачваюцца яго ўдзельнікамі самастойна.

Работы, атрыманыя пасля 10 верасня 2024 года, да ўдзелу ў Конкурсе не прымаюцца.

**2.9.** Экспертызу работ праводзіць конкурсная камісія (журы) пасля заканчэння прыёму работ. Журы фарміруюць Арганізатары Конкурсу.

**2.10.** У склад журы ўваходзяць прадстаўнікі Арганізатараў, а таксама іншых зацікаўленых арганізацый па запрашэнні Арганізатараў Конкурсу. Узначальваюць журы прадстаўнікі Арганізатараў.

**2.11.** Экспертыза работ праводзіцца па крытэрыях, пералічаных у раздзеле ІІІ гэтага Палажэння.

**2.12** Конкурсная камісія мае права адхіліць ад удзелу ў конкурсе работы за плагіят, нізкую якасць выканання ці невыкананне патрабаванняў конкурсу.

**2.13.** Вынікі Конкурсу будуць надрукаваны ў снежаньскім нумары часопіса “Роднае слова” за 2024 год. Права першай публікацыі вынікаў конкурсу належыць выключна Арганізатарам.

**3. Крытэрыі экспертызы конкурсных работ**

**3.1.** Пры правядзенні экспертызы конкурсных работ камісія (журы) ацэньвае:

– актуальнасць і навізну (аргументацыя неабходнасці правядзення даследавання, раскрыццё рэальнай патрэбы ў вывучэнні тэмы, адпаведнасць тэмы сучаснаму стану мовазнаўчай навукі);

– навуковасць (карэктнасць ужывання тэрмінаў, паняццяў, фармулёвак);

– праблемнасць (тэма павінна мець даследча-пошукавы характар);

– дакладнасць (адпаведнасць фактам, якія аб’ектыўна існуюць у навуцы);

– арыгінальнасць (уласны падыход да выбару тэмы і яе раскрыцця);

– змястоўнасць (збалансаванасць зместу і формы матэрыялу);

– ступень выкарыстання архіўных крыніц (першакрыніц);

– адпаведнасць выкладу матэрыялу нормам сучаснай беларускай літаратурнай мовы;

– адпаведнасць патрабаванням да афармлення конкурсных работ.

**4. Падвядзенне вынікаў конкурсу. Узнагароджанне**

**4.1.** Па выніках Конкурсу вызначаюцца лаўрэаты (дыпломы I, II, III ступені).

**4.2.** Дыпламанты конкурсу ўзнагароджваюцца дыпломамі ад Інстытута мовазнаўства імя Якуба Коласа / Арганізатараў.

**4.3.** Конкурсная  камісія можа хадайнічаць перад дырэкцыяй Цэнтра даследаванняў беларускай культуры,  мовы і літаратуры НАН Беларусі аб аб’яўленні падзякі канкурсантам, якія прадставілі работы высокай якасці, але не сталі пераможцамі, а таксама адказным супрацоўнікам устаноў агульнай сярэдняй адукацыі, якія садзейнічалі ў правядзенні Конкурсу.

**4.4.** Узнагароджанне пераможцаў Конкурсу пройдзе падчас правядзення Другога міжнароднага навуковага кангрэса “Беларуская мова – галоўная гісторыка-культурная каштоўнасць нацыі і дзяржавы” (да 95-годдзя Інстытута мовазнаўства імя Якуба Коласа), на якім лаўрэаты Конкурсу змогуць прадставіць вынікі сваіх даследаванняў у выглядзе дакладаў.

**4.5.** Навукова-даследчыя работы, адзначаныя дыпломам І ступені, будуць рэкамендаваны да публікацыі ў зборніку “Беларуская мова – галоўная гісторыка-культурная каштоўнасць нацыі і дзяржавы” (да 95-годдзя Інстытута мовазнаўства імя Якуба Коласа).

**5. Дадатковыя ўмовы**

**5.1.** У Палажэнне могуць быць унесены змены, якія зацвярджаюцца Арганізатарамі.

**5.2.** Змены ў Палажэнні ўступаюць у сілу з моманту іх апублікавання.

**5.3.** Удзельнікі Конкурсу на падставе гэтага Палажэння накіроўваюць работы з ведама кіраўнікоў работ або кіраўнікоў навучальнай установы. Дадатковага загада на ўдзел навучэнца ў конкурсе ад навучальнай установы ці раённага (гарадскога) аддзела адукацыі не патрабуецца.